CELEX: 62015TN0231
Language: da
Date: 2015-05-05 00:00:00
Title: Sag T-231/15: Sag anlagt den 5. maj 2015 — Haswani mod Rådet

29.6.2015   
            
            
               DA
            
            
               Den Europæiske Unions Tidende
            
            
               C 213/40
            
         Sag anlagt den 5. maj 2015 — Haswani mod Rådet
   (Sag T-231/15)
   (2015/C 213/65)
   Processprog: fransk
   
      Parter
   
   
      Sagsøger: George Haswani (Yabroud, Syrien) (ved advokat G. Karouni)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 375/2015 af 6. marts 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som den vedrører sagsøgeren.
            
         
               —
            
            
               Rådets gennemførelsesafgørelse 2015/383/FUSP af 6. marts 2015 om gennemførelse af Rådets afgørelse 2013/255/FUSP om restriktive foranstaltninger over for Syrien annulleres, for så vidt som den vedrører sagsøgeren.
            
         
               —
            
            
               Navnet George Haswani slettes følgelig fra de til disse retsakter tilknyttede bilag.
            
         
               —
            
            
               Rådets tilpligtes at betale 7 00  000 EUR i erstatning for samtlige tab.
            
         
               —
            
            
               Rådet tilpligtes at bære sine egne omkostninger og betale de omkostninger, som sagsøgeren kan godtgøre at have afholdt under retssagen.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende vedrører tilsidesættelse af retten til forsvar, retten til forudgående høring og retten til en retfærdig rettergang.
            
         
               2.
            
            
               Andet anbringende vedrører tilsidesættelse af begrundelsespligten, idet begrundelsen for de anfægtede retsakter er utilstrækkelig og uklar.
            
         
               3.
            
            
               Tredje anbringende vedrører et åbenbart urigtigt skøn og bevismangel, idet der ikke var et faktisk og seriøst grundlag for de restriktive foranstaltninger over for sagsøgeren.
            
         
               4.
            
            
               Fjerde anbringende vedrører tilsidesættelse af det generelle proportionalitetsprincip.
            
         
               5.
            
            
               Femte anbringende vedrører sagsøgerens erstatningskrav.